בסיום הספר גליתי שכל המידע שהתקבל דווקא השנה 2016 אינו מקרי, מכיוון ששנת 2016 תואמת (בהיפוך הספרות) לשנת 2106 - המתחילה רשמית את כניסת עידן הדלי.
על מנת לאפשר לקוראים להבין בדרך פשוטה יותר את טבלאות החישוב, יש להתייחס להולדת ישו כנקודת מוצא - קדימה ואחורה בזמן.
קרני עידן אורכות 468 שנים - כשם שקרני השמש מופיעות לפני עלות השמש, כך קרני תחילת העידן מתחילים תמיד 468 שנים לפני כניסת העידן ומהווים תקופת חפיפה בין העידנים באופן הדרגתי, לקראת כניסת העידן הבא. (ראו ׳תרשים זרימת העידנים׳).
לעולם אל תקבלו דבר כמובן מאליו, אלא אם כן קבלתם לגביו מענה והסבר המספקים אתכם ובמידה ולא - המשיכו לשאול וברגע שלא תקבלו מענה לשאלה ׳למה׳ - חובתכם כאנושות לחקור ולהגיע למקור התשובה, הסקרנות והמחקר הם אלו שמניעים ודוחפים את היקום האינסופי.
הבריאה לעולם לא תספק תשובה אחת סופית, אלא תסתיר חלקים מהאמת הגדולה כמסתורין ותמיד תעניק לאנושות בחירה חופשית להמשיך ולחקור כדי לשמר את תנועת מנוע הבריאה, כי במידה והכל היה גלוי - לא היה טעם להמשכיות החיים. המסתורין הוא המנוע שדוחף את האנושות. לחיים אין התחלה ואין סוף.
הכל חי סביבכם ונושם - הן בכדור הארץ והן ביקום האינסופי. ניתן לשנות מצבי צבירה של חומר על פני כדור הארץ, אך לא להעלימו או להשמידו.
אי אפשר למות, כולכם נשמות אינסופיות השייכות במקור - לנשמה אחת אינסופית.
כל יצירה חדשה תחילתה - בכאוס!
*כל יצירה של כוכבי לכת - תחילתה בכאוס של פיצוץ כוכבי לכת שונים ומן האבק שלהם נוצרים כוכבי לכת חדשים.
*מלחמת העולם ה-1 הביאה למלחמת העולם ה-2 שהביאה לכאוס- גדעה תקופה ופתחה תקופה חדשה מ-1945 ואילך, אגב רק לאחר כאוס השואה - קיבל העם היהודי הכרה וזכות להקים מדינה בישראל.
*כדי לייצר סדר חדש בבית או בכל מקום - ראשית מייצרים כאוס: מבלגנים ומנפים, שנית מארגנים ולבסוף הסדר נעשה.